# 1.4. Os equipos artísticos

## Glosario

## Caixa de xastre

Definición:

  Expresión para referirse a un conxunto de temas diversos que non teñen por que ter relación entre eles.

Exemplo:

  Na súa mochila sempre hai de todo: panos, alimentos... semella unha caixa de xastre.

## Crebacabezas

Definición:

  Xogo no que xuntando varias pezas obtense unha imaxe ou figura.

Exemplo:

  O alumnado fixo un crebacabezas na aula.

## Polifacético/a

Definición:

  Dise das persoas ás que lles gusta facer moitas cousas, actividades, ter moitas afeccións...

Exemplo:

  Teño unha alumna que vai a un montón de extraescolares diferentes: manualidades, baile, fútbol... É moi polifacética.

# En equipo

Antes de pasar á seguinte fase, terás que formar un equipo con algunhas das túas compañeiras e dos teus compañeiros para superar o reto final:

- A persoa docente darache un anaco de crebacabezas a cada un de vós. A partir de aquí, non podedes falar.
- Busca ás persoas coas que poidas encaixar a túa peza.
- Decidide cal será a temática da que se ocupará o teu equipo.
  - Para iso, ordenade de maior a menor interese as seguintes opcións:

## Infancia

Onde naceu e viviu Andy Warhol? Como era a súa familia? Que tipo de educación tivo?

Terás que investigar sobre todo o relacionado con este tipo de preguntas.

## A súa carreira profesional

Cales foron os seus inicios? A que se dedicou profesionalmente ao longo das décadas dos 60, 70 e 90?

Terás que investigar todo o relacionado con este tipo de preguntas.

## A súa arte

Que técnicas e estilos artísticos desenvolveu Andy Warhol?

Farás un breve repaso das súas producións artísticas máis representativas.

## O mundo do cine

Pero foi actor, director, produtor? A ver que descobres

Parece que foi unha persoa bastante polifacética, non si?

## Curiosidades

Nesta caixa de xastre poderás incluír todo aquilo que chame a túa atención sobre el.

Música, personalidade... Seguro que atopas un milleiro de cousas interesantes que contar.

- Por último, argumentade e poñédevos de acordo co resto dos equipos para decidir de que temática se encargará cada un para elaborar o documental do reto final.

## Lectura facilitada

Agora forma un equipo con compañeiras e compañeiros

para superar o reto final.

A persoa docente darache un anaco de crebacabezas.

Non podedes falar.

Busca encaixar a túa peza con alguén.

Decidide a temática do teu equipo:

- Infancia
- Profesión
- Arte
- Cine
- Curiosidades

Poñédevos de acordo co resto dos equipos

para decidir con que tema

faredes o documental

do reto final.

## Audio

audio/mpeg

Páxina 6 de 32

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)