# 1.1. Un reto ao estilo Warhol

## Glosario

## Documental

Definición:

  Vídeo de carácter didáctico que amosa aspectos reais sobre un tema a tratar.

Exemplo:

  O alumnado de 5.º de Primaria creará un documental sobre a vida e obra de Andy Warhol.

## Serigrafía

Definición:

  Estampación de imaxes ou textos en distintos materias (tea, madeira...).

Exemplo:

  Fixemos unha serigrafía nunhas camisetas co nome do cole, para utilizar nas saídas escolares.

# O reto

Andy Warhol dedicouse a reflectir obxectos, lugares e personalidades de outros países esquecéndose de Galicia. Iso imos facelo nós! De que maneira?

Preme nos títulos para ler a explicación.

## Reto

Propoñémosvos o seguinte!

Tedes que crear en equipos un documental sobre a vida de Warhol, así como coñecer a súa obra. Para iso, ao longo das fases deste proxecto, axudarémosvos a conseguilo cos seguintes mini retos:

### Mini reto 1

Realizaredes obras de arte

Empregaredes obxectos cotiás seguindo o estilo Arte Pop como Andy Warhol.

### Mini reto 2

Sacaredes fotos

Descubriredes o que son os planos fotográficos e os empregaredes para crear as imaxes do documental.

### Mini reto 3

Coñeceredes novas técnicas

Aprenderedes a facer unha serigrafía, facendo unha estampación coa técnica da liña manchada.

Pois todo o que estás lendo van ser algúns dos retos que se van presentar ao longo deste proxecto. Aquí podes descargar a lista de control (nova xanela), con todo o que debes facer para superalos. Se prefires a lista de control en formato editable aquí a tes.

Só falta que poñas ganas e desfrutes moito con esta experiencia!

Comezamos!

## Lectura facilitada

Warhol debuxou obxectos, lugares e persoas doutros países,

pero se esqueceu de Galicia.

Por iso o farás ti!

- Realizarás unha obra de arte cun obxecto.
- Usarás o estilo Arte Pop como Andy Warhol.
- Coñecerás algo sobre a fotografía.
- Crearás un documental sobre a vida de Warhol
- Aprenderás a facer unha estampación (serigrafía).

Todo isto son os retos deste proxecto.

Pon ganas.

Comezamos!

Aquí podes descargar a lista de control (nova xanela) para comprobar se superaches o reto.

Se prefires a lista de control en formato editable aquí a tes.

## Audio

audio/mpeg

Páxina 3 de 32

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)