# 5.4. Cápsula do tempo

A partir de 1974, Warhol gardou, empaquetou e almacenou un total de 610 caixas de cartón cos seus obxectos persoais. Estas cápsulas do tempo considéranse unha obra de arte en si. Dentro atoparon dende artigos de periódicos a bocadillos a medio comer pasando por fotografías e cartas.

Como peche deste proxecto, propoñémosvos que fagades a vosa propia cápsula do tempo.

Buscade unha caixa e identificádea: “Cápsula do tempo do proxecto.../ do curso...”.

Gardade dentro as reflexións, suxestións, e todo o que consideredes que poida ser de utilidade para as seguintes persoas que leven a cabo este proxecto. Podedes incluso gardar algún dos produtos elaborados ou usar códigos QR.

Tamén podedes pedir as persoas ante as que expoñades o proxecto que garden dentro a súa valoración.

Veña, anímate!

## Lectura facilitada

Warhol gardou un total de 610 caixas cos seus obxectos persoais.

Estas cápsulas do tempo son unha obra de arte.

Dentro, atoparon artigos de periódicos,

bocadillos a medio comer,

fotografías e cartas.

Para finalizar este proxecto,

ides crear a vosa propia cápsula do tempo.

Buscade unha caixa e poñédelle nome e curso.

Gardade o que consideredes

para as seguintes persoas

que fagan este proxecto.

Podedes gardar algún dos produtos elaborados

ou usar códigos QR.

Tamén gardar algunha valoración.

Anímaste?

## Audio

audio/mpeg

Páxina 28 de 32

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)